స్పీకర్ మధుసూదనాచారికి తృటిలో తప్పిన ప్రమాదం
స్పీకర్ కాన్వాయిని ఢీకొట్టిన లారీ
తెలంగాణ స్పీకర్ మధుసూదనాచారికి తృటిలో ప్రమాదం తప్పింది. ఆయన కాన్వాయిలోని ఓ వాహనాన్ని లారీ ఢీకొట్టింది. దీంతో స్పీకర్ కాన్వాయ్‌లోని వాహనం రోడ్డు పక్కకు దూసుకెళ్లింది. ఈ సంఘటన భూపాలపల్లి జిల్లాలో చోటుచేసుకుంది.
భూపాలపల్లి జిల్లా గణపురంలో స్పీకర్ మధుసూదనాచారి శుక్రవారం రాత్రి పల్లె నిద్ర చేశారు. గ్రామ పర్యటనను ముగించుకుని తిరిగి వస్తుండగా దేవాదుల పైపులను తీసుకువస్తున్న రెండు లారీలు ఎదురుగా వస్తున్న స్పీకర్ కాన్వాయ్ వాహనాలను ఢీకొట్టాయి.
బలంగా ఢీకొట్టడంతో వాహనం రోడ్డు కిందకు వెళ్లిపోయింది. ఈ ఘటనలో స్పీకర్ మధుసూదనాచారికి ఎలాంటి ప్రమాదం చోటుచేసుకోకపోవడంతో అధికారులు ఊపిరి పీల్చుకున్నారు. అప్రమత్తమైన పోలీసులు స్పీకర్‌ను క్షేమంగా గమ్యానికి చేర్చారు. ఈ ప్రమాదంలో లారీ ముందు భాగంగా నుజ్జనుజ్జు అయ్యింది. కేసు నమోదు చేసుకున్న పోలీసులు దర్యాప్తు చేస్తున్నారు.
speaker madhusuudanaachaariki thrutilo tappina pramaadam
speaker kaanvaayini dheekottina lari
telamgaana speaker madhusuudanaachaariki thrutilo pramaadam tappindi. aayana kaanvaayilooni oo vaahanaanni lari dheekottindi. deentho speaker kaanvaaylooni vaahanam roddu pakkaku doosukellindi. ee sanghatana bhupalapalli jillaalo chotuchesukundi.
bhupalapalli jilla ganapuramlo speaker madhusudanachari sukravaaram raatri palle nidra chesaru. grama paryatananu muginchukuni tirigi vastundagaa devaadula paipulanu teesukuvastunna rendu laareelu edurugaa vastunna speaker kanwai vaahanaalanu dheekottaayi.
balangaa dheekottadamtho vaahanam roddu kindaku vellipoyindi. ee ghatanalo speaker madhusuudanaachaariki elanti pramaadam chotuchesukokapovadamto adhikaarulu oopiri peelchukunnaaru. apramattamaina poliisulu speekarnu kshemangaa gamyaniki cherchaaru. ee pramaadamlo lari mundu bhagamga nujjanujju ayyindi. kesu namodu chesukunna poliisulu daryaaptu chestunnaru.